Publication: Magyar Közlöny
Issue: MK-1999-73 (Year: 1999, Number: 73)
Era: 1990-2004
Section: a 17/1999. (VIII. 18.) PM rendelethez
Paragraph Index: 330

24. A VI. Áruosztály 33. Árucsoport 33.02 vámtarifaszám magyarázata az alábbi új bekezdéssel egészül ki a „Nem tartoznak ide:” kezdetű bekezdés előtt: „E vtsz. alá tartoznak más, illatanyag keverék alapú, az italgyártásban használt készítmények is. Ezek a készítmé- 1999/73. szám nyek lehetnek alkoholtartalmúak vagy alkoholmentesek és egyaránt alkalmazhatják azokat alkoholtartalmú vagy alkoholmentes italok előállításához. Alapanyaguk egy vagy több illatanyag kell hogy legyen, amint azt az Árucsoport Megjegyzéseinek (2) pontja leírja, amely alapanyag elsősorban az ital illatát adja és másodsorban az ízét. Az ilyen készítmények általában viszonylag kis mennyiségű illatanyagot tartalmaznak, amely jellemző az adott italfajtára. Lehet még bennük gyümölcslé, színező anyag, savanyító vagy édesítőszer stb., feltéve, hogy megtartják illatanyag alapú készítmény jellegüket. Az ilyen készítményeket vámkezelés céljára italként nem fogyasztható formában mutatják be, és így megkülönböztethetők a 22. Árucsoportba tartozó italoktól.”

Source: https://magyarkozlony.hu/hivatalos-lapok/d6b483ac1074983c7cf9c75d99b2460397f7a064/dokumentumok/ef0ce244f9e65011ae4fbc01acb64363939646b2/letoltes